da en da nl ca da da da es da da da da da da da da da da da da da da da da da da da da da da de da nb da da da da da da da da da da da nl da en da da es nl da
Udenrigsminister Jeppe Kofod i Kyiv for at genåbne den danske ambassade i Ukraine | Udenrigsministeriet
2.5.2022 09:00:00 CEST | Udenrigsministeriet
Danmark genåbner mandag den 2. maj som det første nordiske land sin ambassade i Ukraine. Det sker i forbindelse med udenrigsminister Jeppe Kofods besøg i landet.
- Det er et meget stærkt symbol for den danske støtte til Ukraine og den ukrainske befolkning, at vi i dag genåbner dørene til den danske ambassade. Vores diplomater har arbejdet utrætteligt på fremme de dansk-ukrainske forbindelser og at hjælpe både danskere og ukrainere i den svære situation, der er opstået siden Ruslands angreb på landet. Nu er vi igen til stede i hjertet af hovedstaden, og det er jeg utroligt glad for, siger udenrigsminister Jeppe Kofod.
Ambassaden vil indledningsvist være bemandet med en begrænset stab, men tanken er gradvist at vende tilbage til normal bemanding. Ambassadens medarbejdere vil fra Kyiv varetage politiske opgaver i relation til det tætte dansk-ukrainske forhold, herunder den omfattende danske bistand til Ukraine. Derudover vil ambassaden i begrænset omfang kunne yde konsulær bistand.
- Sikkerhedssituationen i Ukraine er fortsat meget alvorlig, så dagens begivenhed må ikke forlede nogen til at tro, at vi nærmer os normalen og at danskerne f.eks. nu igen kan rejse til Ukraine. Vi fraråder stadig alle rejser til landet. Men genåbningen er et vigtigt skridt i den rigtige retning – fremad for og med vores ukrainske venner, siger Jeppe Kofod.
Udenrigsministeren vil i løbet af besøget i Kyiv mødes med sin udenrigsministerkollega Dmytro Kuleba samt besøge en forstad til Kyiv, der har været hårdt ramt af de russiske angreb. Med sin ukrainske kollega vil udenrigsministeren drøfte den danske militære og humanitære støtte til Ukraine, øget humanitær bistand, undersøgelse og forfølgelse af krigsforbrydelser i forbindelse med den russiske invasion samt den langsigtede genopbygning af Ukraine.
Fakta om dansk støtte og konsulær bistand
Humanitær støtte: Danmark har støttet med 668 millioner kroner
Militær støtte: Danmark har ydet militær støtte for mere end én milliard kroner.
Støtte gennem Naboskabsprogrammet: Danmark har fra 2014-2021 udbetalt 953 millioner kroner i udviklingsbistand til Ukraine gennem Naboskabsprogrammet.
Dette program blev forlænget, da regeringen 27. januar 2022 offentliggjorde støtte fra 2022-2026 til Naboskabsprogrammet på i alt 875 millioner kroner, hvoraf 550 millioner kroner er afsat til Ukraine. Dette blev annonceret under udenrigsminister Kulebas besøg i København.
Formålet med naboskabsprogrammet er at styrke landenes forankring i det europæiske værdifællesskab og styrke deres stabilitet, fremgang og modstandsdygtighed.
Rejsevejledning og konsulær bistand
Udenrigsministeriet fraråder fortsat alle rejser til hele Ukraine på grund af kamphandlinger.  Det er yderst risikabelt at rejse til og at opholde sig i Ukraine. Hvis du opholder dig der, bør du vurdere din egen sikkerhedssituation afhængig af, hvor i landet du befinder dig. Det er din vurdering, om du er i sikkerhed, hvor du er, eller om du bør søge andre steder hen eller rejse ud.
Fra mandag den 2. maj vil ambassaden i Kyiv være åben for personlig henvendelse efter aftale. Det vil i begrænset omfang være muligt at få konsulær bistand. Udenfor ambassadens åbningstider vil Udenrigsministeriets globale vagtcenter 24/7 kunne kontaktes på bbb@um.dk eller +45 33 92 11 12.
For yderligere presseinformation, kontakt Udenrigsministeriets pressevagt: Pressevagten@um.dk eller via telefon: +45 61 97 92 47 (ikke SMS).
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022